ศิริราช เปิดลงทะเบียนจองคิวฉีดวัคซีนโควิด เพิ่มเติม สำหรับผู้สูงอายุ และ 7 โรคกลุ่มเสี่ยง ฉีด 12-31 กรกฎาคมนี้
โรงพยาบาลศิริราช เปิดลงทะเบียนจองคิวฉีดวัคซีนโควิด-19 แก่ผู้ป่วยของโรงพยาบาลเพิ่มเติม สำหรับกลุ่มผู้สูงอายุ อายุตั้งแต่ 59 ปี 10 เดือน ขึ้นไป และผู้ป่วย 7 โรคกลุ่มเสี่ยง เพื่อเข้ารับการฉีดวัคซีน ระหว่างวันที่ 12-31 กรกฎาคม 2564 โดยจองผ่านแอปพลิเคชัน Siriraj Connect เมนู “จองคิวนัดฉีดวัคซีนโควิด-19” ตามจำนวนวัคซีนที่ทางกรุงเทพมหานครจัดสรรให้เพิ่มเติมสำหรับเดือนกรกฎาคม 2564 ส่วนการลงทะเบียนเข้ารับวัคซีนเพิ่มเติมในเดือนสิงหาคมเป็นต้นไปจะประกาศให้ทราบในภายหลัง